b'\n_START_ARTICLE_\nSeymour Benzer\n_START_PARAGRAPH_\nSeymour Benzer (15. lokakuuta 1921 New York \xe2\x80\x93 30. marraskuuta 2007 Pasadena) oli yhdysvaltalainen fyysikko, molekyylibiologi ja geneetikko. _NEWLINE_Benzer suoritti tohtorintutkintonsa fysiikasta Purduen yliopistossa. H\xc3\xa4n osallistui hankkeeseen, jossa kehitettiin kiteit\xc3\xa4 tutkaj\xc3\xa4rjestelmiin, ja ty\xc3\xb6n pohjalta kollegat Bellin laboratoriossa valmistivat toisen maailmansodan j\xc3\xa4lkeen ensimm\xc3\xa4iset transistorit._NEWLINE_Sill\xc3\xa4v\xc3\xa4lin Benzer palasi alkuper\xc3\xa4isen kiinnostuksen kohteensa biologian pariin. H\xc3\xa4n tutki Escherichia coli -bakteerissa el\xc3\xa4vi\xc3\xa4 viruksia ja hahmotti, miten niiden geenit koostuivat osasista, kuin DNA-kirjaimista, jotka saattoivat vaihtua mutaation tapahtuessa._NEWLINE_Benzer siirtyi Caltechiin vuonna 1967 ja alkoi tutkia eri tavoilla k\xc3\xa4ytt\xc3\xa4ytyvien banaanik\xc3\xa4rp\xc3\xa4sten geenej\xc3\xa4. Ty\xc3\xb6st\xc3\xa4 alkoi neurogenetiikaksi kutsuttu uusi tieteenala._NEWLINE_Benzer palkittiin Lasker-palkinnolla 1971, Louisa Gross Horwitz -palkinnolla 1976, National Medal of Sciencell\xc3\xa4 1982, Wolfin palkinnolla 1991, Crafoord-palkinnolla 1993 sek\xc3\xa4 kahdella Gairdner-palkinnolla vuosina 1964 ja 2004._NEWLINE_Benzer oli Royal Societyn, Ranskan tiedeakatemian ja Yhdysvaltain kansallisen tiedeakatemian j\xc3\xa4sen. _NEWLINE_Benzer of puolanjuutalaista sukuper\xc3\xa4\xc3\xa4. H\xc3\xa4n kuoli 86-vuotiaana.'